រៀបរៀងដោយ

អង្គការវប្បធម៌ អារ្យធម៌កម្ពុជា អារ៉ាប់

Cambodia Arab Cultural Civilizational Organization

***អំពីព័ត៌មានបន្ថែមៈ***

**អាស័យដ្ឋានៈផ្ទះលេខ10អា ផ្លូវ បេតុង ភូមិទួលសំពៅ សង្កាត់ ទួលសង្កែ ខណ្ឌ ទួលគោក រាជធានីភ្នំពេញ ប្រទេសកម្ពុជា**

**ទូរស័ព្ទលេខៈ+85577997733 , +855962336659**

**Email:Cacco818140@gmail.com**

**ឥស្លាម(ISALAM)**

គោលជំនឿគ្រឹះរបស់ឥស្លាមសាសនិក គឺជាសេចក្តីជំនឿនិងការធ្វើសក្ការ:បូជាសម្រាប់ ព្រះត្រឹមត្រូវពិតតែមួយអង្គគត់។

**សេចក្តីសង្ខេបអំពីសាសនាឥស្លាម**

មានសាសនាជាច្រើនបានអះអាង ផងដែរថា ពួកគេក៏ជឿថាមានព្រះតែមួយអង្គគត់ តែទោះបីជាយ៉ាងណា ពួកគេ បានលើកតម្កើងសហព្រះក្លែងក្លាយ (អង្គ ឬ វត្ថុដែលមនុស្សបូជាឬសុំចង់បានសេចក្តីសុខ) ធ្វើជាដៃគូនឹងព្រះពិត(អល់ឡោះ)។ ខាងក្រោមនេះជាឧទាហរណ៍ខ្លះៗ នៃការធ្វើសក្ការ:បូជាព្រះក្លែងក្លាយ:--

* ការគោរពសក្ការ:បូជា និងការសុំអភ័យទោសព្រះតាមវត្ថុ (ស័ក្តិសិទ្ចិ) ដែលព្រះ(អល់ឡោះ)បានបង្កើត។
* យកគុនលក្ខណ:របស់ព្រះ ទៅជារូបតំណាងអ្វីមួយ ហើយទទួលយករូបតំណាងនោះធ្វើជាព្រះ។
* រៀបចំពិធីសែនព្រេន ជូនព្រះមុនពេលប្រកួតអ្វីមួយ ។ នេះជាអំពើផ្ទុយនឹងទ្រង់(ព្រះអល់ឡោះ)។

សេចក្តីជំនឿ និង សកម្មភាពខ្លះៗដែលបានរៀបរាប់ខាងលើ គឺជា អំពើធ្វើផ្ទុយស្រឡះនិងគោលជំនឿពិតរបស់ឥស្លាម។

អល់ឡោះ *“អល់ឡោះ(ព្រះ) ជានាមផ្ទាល់ខ្លួននៃព្រះពិតតែមួយអង្គគត់”* ពាក្យថា ”អល់ឡោះ” មានកំណើតចេញមកពីភាសាអារ៉ាប់ ។ ហើយពាក្យនេះ ត្រូវបានផ្សំឡើងមានចំនួនពីរព្យាង្គ គឺ”អាល់”និង”អ៊ីឡាហ៍”។ ពាក្យថា”អាល់”មានន័យថា មួយពិតប្រាកដ ហើយពាក្យថា”អ៊ីឡាហ៍”មានន័យថាព្រះ។ នៅពេលពាក្យពីរនេះផ្គំគ្នា វាក៏មានន័យថា “ព្រះតែមួយអង្គគត់” ឬ “ព្រះពិតមានតែមួយអង្គគត់ “។

យើងមិនអាចហៅអ្វីផ្សេង ពីទ្រង់(អល់ឡោះ) ថាព្រះបានទេ។ យើងមិនអាចកំណត់ថា ព្រះមានច្រើនឬមានភេទ(ញីឬឈ្មោល)នោះទេ ។ នេះសបញ្ជាក់ឲ្យជឿថា ពិភពលោកនិងសត្វលោកទូទៅមានព្រះតែមួយគត់(uniqueness)។ ដូច្នេះយើងមិនគួរយកពាក្យ “ព្រះ” នេះទៅហៅឈ្មោះអ្វីមួយដែលតំណាងឲ្យស្រីឬញី និងប្រុសឬឈ្មោល ថាជាព្រះរបស់ខ្លួនបានឡើយ។

**សាសនិកឥស្លាមទូទៅជឿថា ព្រះមានតែមួយគត់:**

* ព្រះ (អល់ឡោះ) មានតែមួយគត់ ហើយគ្មានព្រះផ្សេងណាមួយ ធ្វើជាសម្ព័ន្ធនិងទ្រង់។
* ព្រះ (អល់ឡោះ) គ្មានទេសហការី ហើយក៏គ្មានដែរភាពស្មើទ្រង់។
* ឥស្លាម បដិសេធរាល់ការយកលក្ខណ:ឬភិនភាគរបស់ព្រះ ឲ្យមានលក្ខណ:ឬទៅជាភិនភាគរបស់មនុស្ស។
* មិនអាចយកអ្វីៗ ដែលព្រះបង្កើត(រាល់ធម្មជាតិទាំងឡាយ) មកប្រដូចនិងទ្រង់(អល់ឡោះ) បានឡើយ។
* គ្មានអ្វីមួយយក មកប្រៀបធៀប និងទ្រង់ (អល់ឡោះ)​ បានឡើយ។
* គ្មានផ្នែកណាមួយ របស់ព្រះ (អល់ឡោះ)​ មកស្ថិតគង់ជាមួយអ្នកណាមួយ។ (សូម្បីតែការដឹងរបស់ទ្រង់គឺជ្រួតជ្រួតជ្រាបលើសសត្វលោកទាំងអស់)

**ព្រះគួរជាទីសរសើរបំផុត:--**

* គ្មានអង្គណាម្នាក់ឬវត្ថុអ្វីមួយ សមយកមកសសើរនិង ធ្វើសក្ការ:គោរពបូជាឡើយ​ លើកលែងតែព្រះ(អល់ឡោះ)។
* រាល់សក្ការ: គោរពបូជា​និងការឧទ្ទិសបន់ស្រន់ទៅព្រះ (អល់ឡោះ)តាមរយ:​អ្នកមានបុណ្យ ព្យាការី មនុស្ស ឬធម្មជាតិ មានន័យថា អ្នកនោះមិនថ្វាយបង្គំព្រះពិត (អល់ឡោះ)។
* ព្រះ (អល់ឡោះ) ពិតជាបានលឺរាល់អ្នកដែលសរសើរទ្រង់។
* យើងទាំងអស់គ្នា មានទំនាក់ទំនង និងព្រះ (អល់ឡោះ)។
* ឥស្លាមសាសនិកមាន ទំនាក់ទំនងដោយផ្ទាល់និងព្រះ (អល់ឡោះ)មិនចាំបាច់មានសន្ធាការី ឬ​ អ្នកសម្រុះសម្រួល (ដូចជា រូបបដិមាករ រូបចម្លាក់ ផ្នូរ វត្ថុស័ក្តិសិទ្ធិ ព្រះអាទិត្យ ផ្កាយ ព្រះចន្ទ ភ្លើង អារក្សអ្នកតា ដើមឈើ អ្នកមានបុណ្យ

អាចារ្យ ទេវតា ឬព្យាការីយេស៊ូ)ទេ។

**ព្រះមហាសែនយុត្តិធម៏បំផុត**

* ព្រះ(អល់ឡោះ) កាត់ក្តីឬវិនិច្ឆ័យក្តីយើងទាំងអស់គ្នា ដោយផ្តោតសំខាន់លើតែសកម្មភាពផ្ទាល់ខ្លួន យើងទាអស់គ្នាតែប៉ុណ្ណោះ ហើយយើងទាំងអស់គ្នាគឺនឹងមានទំនួលខុសត្រូវ ទាំងអស់រាល់ទង្វើដែលយើងបានប្រព្រឺត្ត(នៅក្នុងលោកិយ)។
* យើងទាំងអស់គ្នា អាចនឹងដឹងថាខ្លួនឯងខុសប្លែកពីមុន នៅពេលចេះស្វែងរកសេចក្តី ស្រលាញ់នៃព្រះជាម្ចាស់ តាមរយ: គុណធម៌និងការគោរពតាមក្រិត្យឬ បទបញ្ជារបស់ព្រះ (អល់ឡោះ)ប៉ុននោះ(មិនមែនតាមរយ:ជាតិសាសន៍ឬ ទ្រព្យសម្បត្តិនោះទេ)។

**ព្រះដ៏មហាសែនខ្ពង់ខ្ពស់**

* ព្រះមានភាពខ្ពង់ខ្ពស់ ហួសពីធម្មជាតិទាំងអស់របស់ទ្រង់។
* ព្រះ (អល់ឡោះ)​ មានភាពខ្ពង់ខ្ពស់បំផុតលើអ្វីៗគ្រប់យ៉ាង ហើយទ្រង់គឺគ្មានគូប្រៀប។

**ព្រះដ៏មានមេត្តាករុណាបំផុត**

* ព្រះ(អល់ឡោះ) មានភាពមេត្តាករុណាច្រើនបំផុត ចំពោះធម្មជាតិទាំងអស់របស់ទ្រង់ លើសពីម្តាយមានក្តីមេត្តាករុណាចំពោះកូនតូចៗរបស់គាត់ទៅទៀត។
* គ្មានអ្នកណាកើតមកភ្លាម មានបាបកម្មស្រាប់នោះទេ។
* ព្រះ (អល់ឡោះ) នឹងអភ័យទោសរាល់អំពើបាប។

**ព្រះដ៏មហាមានអំណាចបំផុត**

* ព្រះ (អល់ឡោះ) គ្មានក្រុមឬបក្សពួកទេ។
* ទស្សន:ដែលថា ព្រះ (អល់ឡោះ)ឈប់សម្រាកនៅថ្ងៃទី៧ នៃថ្ងៃបង្កើតពិភពលោកនោះ គឺគ្មានមូលដ្ឋានទេនៅក្នុងសាសនាឥស្លាម។
* ព្រះ (អល់ឡោះ) គ្រប់គ្រងលើអ្វីៗទាំងអស់។
* ការគោរព ឬ មិនគោរពព្រះ (អល់ឡោះ)មិនបានធ្វើឲ្យអំណាចទ្រង់ប្រែប្រួលឡើងខ្លាំងឬចុះខ្សោយនោះទេ។
* គ្មានស្លឹកឈើណាមួយ ជ្រុះពីដើមរបស់វាដោយគ្មានការអនុញ្ញាតិពីព្រះ (អល់ឡោះ) នោះទេ។

ដើម្បីដឹង និងត្រិះរិះគិតឲ្យសុក្រិត្យបំផុtចំពោះអានុភាពដ៏អស្ចារ្យរបស់ទ្រង់(អល់ឡោះ) គឺយើងត្រូវទន់ភ្លន់ចំពោះទ្រង់។ វិធីនេះហើយដែលទ្រង់ហៅយើង ទាំងអស់គ្នាឲ្យអនុវត្តដើម្បីស្គាល់គាត់តាមរាល់ គុណលក្ខណ:និងបណ្តានាមរបស់ទ្រង់(អល់ឡោះ)។ ដើម្បីដឹងពីរិទ្ធិអំណាច ដ៏មហិមាគ្មានព្រំដែននិងអានុភាពដ៏អស្ចារ្យរបស់ទ្រង់ (អល់ឡោះ),ចូរហៅឈ្មោះទ្រង់ និងត្រូវបន្ទាបខ្លួននិងឱនលំទោនចំពោះទ្រង់។ ព្រះ(អល់ឡោះ)មាននាមជាច្រើនខុសៗគ្នាទន្ទឹម និងគុណលក្ខណ:ដ៏ប្រសើររបស់ទ្រង់ ដូចជាឧទាហរណ៍ខាងក្រោម:--

* អង្គដែលបង្កើត​ និងអង្គទ្រទ្រង់អ្វីៗទាំងអស់។
* អង្គដែលអភ័យទោស និងអង្គលើកលែងទោស។
* អង្គដែលគេលើកសរសើរ
* អង្គដែលដឹងទាំងអស់ និង អង្គមានគតិបណ្ឌិតបំផុត។
* អង្គដែលទទួលយកការបន់ស្រន់។
* អង្គដែលអស្ចារ្យគ្មានគូប្រៀប។

***គម្ពីគួរអាន***

ឥស្លាមសាសនិកទូទៅជឿថា គម្ពីរគួរអាន គឺជាពាក្យបន្ទូលរបស់ព្រះ។ គម្ពីរគួរអាននិង រាល់ពាក្យសំដីពិតរបស់ព្យាការីរបស់មូហាំម៉ាត់ (សូមសន្តិភាពមានមកដល់គាត់)គឺជា ប្រភពចំណេះដឹងដ៏សំខាន់នៃសាសនាឥស្លាម។ ខាងក្រោមនេះជាពាក្យបន្ទូលខ្លះៗរបស់ព្រះដែលដកស្រង់ចេញពីគម្ពីរគួរអាន:-

* ទ្រង់គឺអល់ឡោះជាព្រះ ដែលគ្មានព្រះណាត្រូវគេគោរពសក្ការ: ពិតប្រាកដក្រៅពីទ្រង់​ (គួរអាន59:22)។
* ចូរអ្នកទាំងអស់គ្នាគោរពសក្ការ:ចំពោះព្រះ(អល់ឡោះ) ហើយកុំគោរពសក្ការ:អ្វីមួយលាយឡំនិងទ្រង់​ (គួរអាន4:36)។
* គ្មានអ្វីមកប្រដូចនឹងទ្រង់ បានឡើយ​ ហើយទ្រង់មហាលឺ និងនិងឃើញបំផុត(គួរអាន42:11)។
* ហើយព្រះ(អល់ឡោះ) របស់អ្នកទាំងអស់គ្នា បានបន្ទួល មកកាន់អ្នកទាំងអស់គ្នាថា”ចូរអ្នក បន់ស្រន់បួងសួងសុំមករកយើងចុះ យើងនឹងទទួលការបន់ស្រន់បួងសួងសុំរបស់ពួកអ្នក(គួរអាន40:60)។
* ដូច្នេះ ចូរអ្នកកុំយកអ្វីមួយមកដាក់គោរពសក្ការ:ជាមួយ និង អល់ឡោះក្នុងពេលអ្នកដឹងច្បាស់ហើយនោះ(គួរអាន2:22)។
* ចូរអ្នកនិយាយថា: ហេតុអ្វីបានជាពួកអ្នកគោរពសក្ការ: ផ្សេងពីអល់ឡោះចំពោះអ្វីដែលមិន អាចផ្តល់គ្រោះថ្នាក់និង មិនអាចផ្តល់ផលប្រយោជន៍អ្វីសោះដល់ពួកអ្នកនោះ? (គួរអាន5:76)។

**ព្យាការីមូហាំម៉ាត់**

សាសនិកឥស្លាមទូទៅជឿថា មូហាំម៉ាត់ (សូមសន្តិភាពនិងពរជ័យមានមកដល់គាត់) គឺជាព្យាការីចុងក្រោយបង្អស់ ក៏ដូចជាបណ្តាព្យាការីនានាមុនគាត់ដែរ ដែលព្រះបានបញ្ជូនពួកគេមក ដើម្បីហៅមនុស្សជាតិឲ្យស្តាប់តាម ឱវាទព្រះនិងធ្វើសក្ការ: គោរពចំពោះព្រះ(អល់ឡោះ)តែមួយអង្គគត់។ ខ្លះៗនៃព្យាការីទាំងនោះ មានដូចជា ព្យាការី អាដាំ(Adam),ណូអេ(Noah),យូសេហ្វ(Joseph),យ៉ាកុប(Jacob) , អាប្រាហាំ(Abraham) ដេវីដ(David),មូសេ(Moses), នឹងព្យាការីយេស៊ូ(សូមពរជ័យសន្តិភាពមានមកដល់គាត់ទាំងអស់គ្នា)។

សាសនិកឥស្លាម ទាំងអស់មិនធ្វើសក្កា:បូជាឬសុំសេចក្តីសុខ ពីព្យាការីមូហាំម៉ាត់ (សូមសន្តិភាពមានមកដល់គាត់)ឡើយ ដូចជា គាត់(ព្យាការីមូហាំម៉ាត់)បានព្រមានទុកមុនថា “ចូរអ្នកកុំធ្វើឲ្យហួសខ្នាតក្នុងការលើកតម្គើងខ្ញុំ ដូចនិងអ្វីៗដែលគ្រិស្តបរិស័ទបានលើកដម្គើងដល់យេស៊ូ(Jesus) កូនប្រុសម៉ារីឲ្យសោះ ពីព្រោះខ្ញុំគ្រាន់តែជាខ្ញុំបម្រើរបស់ព្រះប៉ុណ្ណោះ។ ដូច្នេះ ចូរអ្នកទាំងអស់គ្នាហៅខ្ញុំថា: (មូហាំម៉ាត់)គឺជាខ្ញុំបម្រើរបស់ព្រះ និងជាអ្នកនាំសាររបស់ទ្រង់”។ ឥស្លាមសាសនិកពិតជាជឿថា ព្រះ(អល់ឡោះ)បានបញ្ចុះគម្ពីតូរ៉ា មកឲ្យព្យាការីមូសេ(Moses)និងបានបញ្ចុះគម្ពីគូស្បេលឬបៃប៊ល(Gospel/Bible)មកឲ្យព្យាការីយេស៊ូ ហើយក៏ដូចគ្នាដែរ សាសនិកឥស្លាមជឿ​ យ៉ាងច្បាស់ថាព្រះ(អល់ឡោះ)ក៏បានបញ្ចុះគម្ពីគួរអានមកឲ្យព្យាការីមូហាំម៉ាត់ (សូមសន្តិភាពកើតមានដល់គាត់) ដើម្បីពន្យល់បកស្រាយដល់មនុស្សលោកឲ្យអនុវត្តតាមការប្រៀនប្រដៅតាមគម្ពីគួរអាន។ខាងក្រោមនេះ ជាពាក្យសម្តីខ្លះៗរបស់ព្យាការី(សូមសន្តិភាពមានមកដល់គាត)រួមមាន:--

* ព្រះ(អល់ឡោះ) និងមិនផ្តល់ក្តីមេត្តាករុណាទៅ ចំពោះអ្នកដែលគ្មានក្តីមេត្តាករុណាទៅចំពោះអ្នកផ្សេងពីខ្លួន។
* ចូរសម្លឹងទៅចំពោះ បុគ្គលដែលមានភាពនៅក្រោមអ្នក តែកុំសម្លឹងទៅចំពោះ បុគ្គលដែលមានភាពខ្ពង់ខ្ពស់ជាងអ្នក ។ ហេតុដូច អ្នកនិងទទួលភាពរីករាយ (សុភមង្គល) ដ៏ប្រសើរនូវអ្វីដែលទ្រង់(អល់ឡោះ) ប្រទានឲ្យអ្នក។
* អ្នកដែលខ្លាំង មិនមែនអ្នកដែលយកឈ្នះមនុស្សដោយប្រើកំលាំងបាយរបស់ខ្លួនទេ​ ប៉ុន្តែអ្នកដែលខ្លាំងគឺជា អ្នកមានសមត្ថភាពគ្រប់គ្រងកំហឹង របស់ខ្លួនបាននៅក្នុងស្ថានភាពកំហឹង។
* ចូរបន្ទាបខ្លួន និងកុំធ្វើអ្វីគ្រោះថ្នាក់ ឬកុំចាត់ទុក ឬ គិតថាខ្លួនឯងមានភាពខ្ពង់ខ្ពស់ជាងអ្នកដ៏ទៃ។
* ក្នុងចំណោមអ្នកដែលល្អបំផុត គឺអ្នកដែលមាន ចរិតលក្ខណ:ល្អបំផុត។
* កុំគិតថាអំពើល្អដ៏តូចតាចបំផុតមិនសំខាន់,សូម្បីតែការញញឹមដាក់គ្នានៅពេលជួបគ្នាក៏ជាអំពើល្អមួយដែរ។

**ការគោរពសក្ការ:បូជា**

ឥស្លាម បានបង្រៀនយើងថា មានព្រះតែមួយគត់ដែលសម និងគោរពសក្ការ:។ដូច្នេះ តើការគោរពសក្ការ:(worship)ជាអ្វី?អ្នកប្រាជ្ញឥស្លមជាច្រើនបានឲ្យនិយមន័យនៃពាក្យគោរពសក្ការ:ថា គឺរាល់ពាក្យសម្តីនិងសកម្មភាព ទាំងឡាយណាដែលកើតមាន ទាំងខាងក្នុងនិងខាងក្រៅត្រូវ និង អ្វីដែលព្រះ (អល់ឡោះ)ចង់បាន។

នៅក្នុងន័យផ្សេងៗទៀត ទស្សនទាននៃការគោរពសក្ការ: បូជានៅក្នុងសាសនាឥស្លាម គេមិនបានកំណត់ត្រឺមតែការគោរពជាគោលសំខាន់ៗ នៅក្នុងសាសនា មានដូចជា ការថ្វាយបង្គំ(សឡាត)បួស បរិច្ចាកទាន និងការធ្វើបុណ្យធម្មយាត្រា(បុណ្យហាជ្ជនៅទីក្រុង ម៉ាក្កះ ប្រទេស សាអូឌីត)តែប៉ុណ្ណោះទេ តែនៅមានជាច្រើនទៀត។

រាល់ទង្វើ ប្រចាំថ្ងៃរបស់បុគ្គល់ម្នាក់ៗ ដែល សម្តែងចេញជាសកម្មភាពស្អាតស្អំដោយចេតនារបស់ខ្លួន មានចិត្តស្មោះត្រង់​ ជ្រះថ្លាចង់បាននូវអ្វីដែលព្រះ(អល់ឡោះ​)​ គាប់ហឬទ័យចង់បានគឺជាការគោរសក្ការ:(worship)។ព្យាការីរបស់ព្រះ (អល់ឡោះ)បានមានប្រសាសន៍ថា ការគោរពគ្នានៅពេលជួបគ្នា គឺជាអំពើសប្បុរសធម៌។ ការប្រកាន់ភាពយុត្តិធម៌ គឺជាអំពើសប្បុរសធម៌។ ការជួយគ្នាគឺជាអំពើសប្បុរសធម៌។ ពាក្យសំដីល្អគឺជាអំពើសប្បុរសធម៌។ រាល់ជំហាននៅលើផ្លូវទៅថ្វាយបង្គំ(សឡាត) គឺជាអំពើសប្បុរសធម៌។ ការយកចេញរបស់នៅតាមផ្លូវដលអាចធ្វើឲ្យគ្រោះថ្នាក់ដល់អ្នដំណើរ(បន្លា ដែកគោល ដុំថ្ម ដបទឹកសុទ្ធ….)គឺជាអំពើសប្បុរសធម៌។សូម្បីតែការរក ប្រាក់តាមផ្លូវព្រះចង់បាន ហើយប្រសិនជាការរកប្រាក់នោះសមហេតុសមផល (ឧ:ការធ្វើការដើម្បីចិញ្ចឹមគ្រួសារ) ក៏គេអាចរាប់បញ្ចូលថា ជាអំពើគោរពសក្ការ:(worship)ចំពោះព្រះដែរ។តែប្រសិនជាបុគ្គលនោះធ្វើការចង់បានតែគេសរសើរ ឬចង់បានល្បីឈ្មោះនោះ ឥស្លាមមិនអាចចាត់ទុកវាជា ទង្វើនៃការគោរពសក្ការ: ចំពោះព្រះ(អល់ឡោះ)បានឡើយ។ចំនុចដែល បានពណ៌នាខាងលើប្រហែលជាអាចនិយាយបានថា វាជាការចម្លែកចំពោះអ្នកដែលមានទស្សន:ថា សាសនាមានទំនាក់ទំនងផ្ទាល់ខ្លួនរវាងបុគ្គលនិងព្រះតែប៉ុណ្ណោះ​ ហើយក៏គិតថាមិនបាន ប៉ះពាល់លើសកម្មភាពទាំងនោះ ជាពិសេសគ្មានទំនាក់ទំនងនិងរាល់ពិធីគោរព ជាប្រចាំនៅក្នុងសាសនា(rituals)។ ទោះបីជាយ៉ាងណាក៏ដោយ, សម្រាប់សាសនិកឥស្លាមទូទៅវិញគិតថា ឥស្លាមមិនត្រឹមតែជាសាសនាប៉ុណ្ណោះទេ តែវាជាវិថីនៃជីវិតទាំងមូលរបស់មនុស្សជាតិ។

***សម្រាប់រាល់ឯកសារបន្ថែមអំពីឥស្លាម:***

* *អាចជជែក(chat)តាមអនឡៃន:www.islamtomorrow.com/*
* *ទាញយកជាវេឌីអូ:www.thedeenshow.com*
* *ទាញជាសៀវភៅ:www.islamic-message.net/cims/default.aspx*
* *អំពីព្យាការីមូហាំម៉ាត់:www.rasoulallah.net*